Muchingafjellene

Muchingafjellene er en smal men 700 kilometer lang fjellkjede øst i Zambia. Den starter nordøst for hovedstaden Lusaka og strekker seg mot nordøst til grenseområdet mot Tanzania og Malawi. Mesteparten av fjellkjeden ligger i Muchinga-provinsen. Det høyeste punktet er på 1850 meter over havet.

Fjellkjeden ligger 150 til 200 kilometer sørøst for Bangweulusjøen og er en del av vannskillet mellom elvene Kongo og Zambezi. I selve Muchingafjellene renner bare små bekker og mindre elver, som senere renner ut i elvene Chambeshi og Luangwa.

De største byene er Mpika og Serenje.

Referanser 

Fjell i Afrika
Zambias geografi